Document ID: /roh_data/filtered/Billingualer_Corpus_interleaved-de-rm.jsonl.gz/495

This is a text translated from German to Rumantsch Grischun.
Gemeinsam am Alpenrhein

Die Regierungskommission Alpenrhein legt über die Arbeit in den ersten fünf Jahren Rechenschaft ab. Die Broschüre, welche der Öffentlichkeit anlässlich des Weltwassertages der UNO am 22. März vorgestellt wird, gibt einen Einblick in die laufenden Projekte in den Bereichen Hochwasser-Sicherheit, Revitalisierungen und Grundwasser-Schutz und wirft auch einen Blick in die Zukunft.

Die Internationale Regierungskommission Alpenrhein ist seit fünf Jahren darum bemüht, die anstehenden Probleme und Aufgaben in den Bereichen Flussbau, Gewässer- und Fischökologie, Grundwasser sowie Energie fachbereichsübergreifend und grenzüberschreitend gemeinsam anzugehen. Regierungsvertreter des Landes Vorarlberg, des Fürstentums Liechtenstein sowie der Kantone Graubünden und St. Gallen haben sich zur Aufgabe gesetzt, den Schutz und die nachhaltige Nutzung des internationalen Flusssystems Alpenrhein sicherzustellen. Es geht insbesondere darum, den Lebensraum aufzuwerten und mehr Vielfalt in die Landschaft des Alpenrheintals zu bringen, nachdem die Rheinkorrektion diesbezüglich eine Verarmung zur Folge hatte. Oberstes Ziel bleibt jedoch eine ausreichende Hochwasser-Sicherheit für den Menschen.

Die Broschüre "Gemeinsam am Alpenrhein"

Die Broschüre gewährt Einblick in die vielfältigen und vielfach zusammenhängenden Vorhaben am Alpenrhein. Der bisherige Vorsitzende, alt-Regierungsrat Dr. Walter Kägi, St.Gallen, erläutert Anlass, Ziele und was in den Jahren 1995 bis 2000 erreicht worden ist. Die Vertreter der Regierungskommission und diejenigen ihrer Koordinationsgruppe berichten schwerpunkthaft über ihre Hauptanliegen bzw. Tätigkeitsbereiche. Der neue Vorsitzende, Regierungsrat Dr. Norbert Marxer, Liechtenstein, wirft einen Blick auf die entsprechenden Bemühungen der Europäischen Union sowie auf die konkreten Arbeiten der kommenden Jahre. Zu Wort kommen auch Gemeindepräsidenten der vier Partnerländer bzw. -kantone. Die von den vier Regierungen im Dezember 1998 genehmigte Kooperationsvereinbarung Alpenrhein und das Aktionsprogramm Alpenrhein 2000+ werden in vollem Wortlaut abgedruckt.

Aktionsprogramm weiter entwickeln

Das vor zwei Jahren von den Regierungen genehmigte Aktionsprogramm ist in Ausführung begriffen, in Teilen bereits abgeschlossen. In verschiedenen Bereichen werden die Themen des Aktionsprogramms fortentwickelt, so insbesondere im Hinblick auf die Weiterverwendung des nun vorliegenden Grundwasser-Haushaltsmodells, auf die notwendige Öffentlichkeitsarbeit zum Thema Revitalisierungen, auf die Erstellung von Entwicklungskonzepten für Alpenrheinzuflüsse und Bäche sowie die Weiterführung der Arbeiten an einem flächendeckenden Nutzungs- und Schutzkonzept im Alpenrheinsystem. Die Vorarbeiten für ein Geschiebe-Bewirtschaftungskonzept, für die Erhebung der thermischen Wasserpotenziale sowie für die Erarbeitung eines Gesamtentwicklungskonzepts "Alpenrhein" - um nur einige wichtige Bausteine zu erwähnen - sind in Auftrag gegeben. Weitere konkrete Projekte werden nach Auswertung der laufenden Arbeiten an die Hand zu nehmen sein, so unter anderem die Machbarkeitsüberlegungen zu Rhein-Revitalisierungen an Standorten wie Diepoldsau, Eschnerau oder im Raum Bad Ragaz/Fläsch/Sargans und nicht zuletzt die Zusammenarbeit mit der Raumplanung.

Bezugsquelle:

Amt für Energie Graubünden, Tel. 257 36 24 oder E-Mail: energie@afe.gr.ch

Auskunftspersonen:

- Regierungsrat Stefan Engler, Bau-, Verkehrs- und Forstdepartement, Tel. 081-257 36 01 (am 22. März von 08 bis 12 Uhr)

- Werner Böhi, Vorsteher Amt für Energie, Tel. 081-257 36 21 (am 22. März 08 bis 12 Uhr)

Gremium: Bau-, Verkehrs- und Forstdepartement Graubünden

Quelle: dt Internationale Regierungskommission Alpenrhein

Data: 22.03.2001

Ensemen al Rain alpin

La cumissiun da las regenzas Rain alpin dat pled e fatg davart sia lavur dals emprims tschintg onns. La broschura che vegn preschentada a la publicitad a chaschun dal di mundial da l'aua che l'UNO ha lantschà per ils 22 da mars, dat ina invista en ils projects currents sin ils secturs segirezza cunter auazuns, revitalisaziuns e protecziun cunter l'aua da funs e bitta in sguard en il futur.

La cumissiun internaziunala da las regenzas Rain alpin sa stenta dapi tschintg onns da s'occupar communablamain a moda interdisciplinara ed internaziunala dals proxims problems e da las futuras incumbensas sin ils secturs construcziun da flums, ecologia da las auas e dals peschs, aua da funs sco er energia. Represchentants da las regenzas dal stadi Vorarlberg, dal Principadi da Liechtenstein sco er dals chantuns Grischun e Son Gagl èn sa dads l'incumbensa da garantir la protecziun e l'utilisaziun persistenta dal sistem internaziunal da flums en la regiun dal Rain alpin. I sa tracta spezialmain da dar dapli muntada al spazi da viver e d'introducir dapli variaziun en la cuntrada dal Rain alpin, suenter che las correcturas dal Rain han chaschunà in impovriment da las spezias. La finamira suprema resta dentant quella da cuntanscher ina segirezza suffizienta cunter auazuns.

La broschura "Gemeinsam am Alpenrhein"

La broschura dat ina invista en ils projects multifars e connexs al Rain alpin. Il president da fin uss, anteriur cusseglier guvernativ dr. Walter Kägi, Son Gagl, sclerescha la chaschun, las finamiras e quai ch'ins ha cuntanschì durant ils onns 1995 fin 2000. Ils represchentants da la cumissiun da las regenzas e quels da lur gruppa da coordinaziun rapportan en accents davart lur interess resp. champs da lavur principals. Il nov president, cusseglier guvernativ dr. Norbert Marxer, Liechtenstein, dat in sguard sin las stentas correspundentas da l'Uniun europeica sco er sin las lavurs concretas dals proxims onns. A pled vegnan er presidents communals dals quatter stadis resp. chantuns partenaris. I vegnan stampads l'entir text da la cunvegna da cooperaziun Rain alpin ch'è vegnida stipulada da las quatter regenzas il december 1998 e l'entir text dal program d'acziuns Rain alpin 2000+.

Sviluppar vinavant il program d'acziuns

Il program d'acziuns ch'è vegnì approvà avant dus onns da las regenzas vegn uss exequì, parts èn gia terminadas. En differents rapports vegnan sviluppads vinavant ils temas dal program d'acziuns, uschia spezialmain en vista a l'ulteriur diever da l'actual model per l'aua da funs, a la necessaria lavur da publicitad davart il tema revitalisaziuns, a la construcziun da concepts da svilup per ils affluents dal Rain ed ils auals sco er en vista a la cuntinuaziun da las lavurs per in concept cumplessiv per utilisar e proteger il sistem dal Rain alpin. Las lavurs preliminaras per crear in concept per economisar la glera, per registrar ils potenzials termics da l'aua sco er per elavurar in concept da svilup cumplessiv "Rain alpin" - per menziunar be in pèr elements - èn gia incumbensadas. Ulteriurs projects concrets vegnan ins a stuair entschaiver suenter l'evaluaziun da las lavurs currentas, uschia tranter auter las ponderaziuns davart la realisabladad da las revitalisaziuns dal Rain en lieus sco Diepoldsau, Eschnerau u en la regiun da Bogn Ragaz/Fläsch/Sargans e betg il davos la collavuraziun cun la planisaziun dal territori.

Pussaivladad da retrair la broschura:

uffizi d'energia dal Grischun, tel. 257 36 24 u e-mail: energie@afe.gr.ch

Infurmaturs:

- cusseglier guvernativ Stefan Engler, departament da construcziun, traffic e selvicultura, tel. 081-257 36 01 (ils 22 da mars da las 8 fin las 12)

- Werner Böhi, schef da l'uffizi d'energia, tel. 081-257 36 21 (ils 22 da mars da las 8 fin las 12)

Gremi: departament da construcziun, traffic e selvicultura dal Grischun

Funtauna: rg cumissiun internaziunala da las regenzas Rain alpin

Data: 22.03.2001